CELEX: 31971R1574
Language: el
Date: 1971-07-19
Title: Κανονισμός (ΕΟΚ) αριθ. 1574/71 τού Συμβουλίου τής 19ης Ιουλίου 1971 περί τροποποιήσεως τού κανονισμού (ΕΟΚ) αριθ. 727/70 σέ ό, τι αφορά τή διαδικασία καθορισμού τών πριμοδοτήσεων γιά τόν ακατέργαστο καπνό

Avis juridique important

|

31971R1574

Κανονισμός (ΕΟΚ) αριθ. 1574/71 τού Συμβουλίου τής 19ης Ιουλίου 1971 περί τροποποιήσεως τού κανονισμού (ΕΟΚ) αριθ. 727/70 σέ ό, τι αφορά τή διαδικασία καθορισμού τών πριμοδοτήσεων γιά τόν ακατέργαστο καπνό  

Επίσημη Εφημερίδα αριθ. L 167 της 26/07/1971 σ. 0001 - 0001 Δανική ειδική έκδοση: Σειρά I Κεφάλαιο 1971(II) σ. 0519  Αγγλική ειδική έκδοση: Σειρά I Κεφάλαιο 1971(II) σ. 0579  Ελληνική ειδική έκδοση: Κεφάλαιο 03 τόμος 6 σ. 0254  Ισπανική ειδική έκδοση: Κεφάλαιο 03 τόμος 5 σ. 0034  Πορτογαλική ειδική έκδοση : Κεφάλαιο 03 τόμος 5 σ. 0034 

ΚΑΝΟΝΙΣΜΟΣ (ΕΟΚ) αριθ. 1574/71 ΤΟΥ ΣΥΜΒΟΥΛΙΟΥ της 19ης Ιουλίου 1971 περί τροποποιήσεως του κανονισμού (ΕΟΚ) αριθ. 727/70 σε ό,τι αφορά τη διαδικασία καθορισμού των πριμοδοτήσεων για τον ακατέργαστο καπνόΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι βάσει του άρθρου 4 παράγραφος 4 του κανονισμού (ΕΟΚ) αριθ. 727/70 του Συμβουλίου της 21ης Απριλίου 1970 "περί δημιουργίας κοινής οργανώσεως αγοράς στον τομέα του ακατεργάστου καπνού"(1), το Συμβούλιο καθορίζει κατ' έτος το ποσό της πριμοδοτήσεως  κατά ποικιλία που ισχύει για τη συγκομιδή του επομένου ημερολογιακού έτους- ότι λόγω της σπουδαιότητος των πριμοδοτήσεων για τη διασφάλιση της διαθέσεως του καπνού που παράγεται εντός της Κοινότητος και για την εγγύηση των εισοδημάτων των παραγωγών, καθώς επίσης, εν όψει της επιβαρύνσεως που αποτελεί για τον κοινοτικό  προϋπολογισμό η χορήγηση των πριμοδοτήσεων, είναι σκόπιμο να υποβάλλονται στη Συνέλευση, για διατύπωση γνώμης, οι προτάσεις της Επιτροπής για τον καθορισμό των πριμοδοτήσεων- ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 4 παράγραφος 4 του κανονισμού (ΕΟΚ) αριθ. 727/70 αντικαθίσταται από το ακόλουθο κείμενο:  "4. Προ της 1ης Νοεμβρίου κάθε έτους, το ποσό της πριμοδοτήσεως, ανά ποικιλία, που θα ισχύει για τη συγκομιδή του επομένου ημερολογιακού έτους, καθορίζεται κατά τη διαδικασία που προβλέπεται στο άρθρο 43 παράγραφος 2 της συνθήκης."  Άρθρο 2  Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1971.  Για το Συμβούλιο Ο Πρόεδρος L. NATALI  (1) ΕΕ αριθ. Ν 94 της 28.4.1970, σ. 1.